5. EU - song OŠ Trsat za 200. obljetnicu OŠ Trsat

Autorica projekta: Iva Močibob

Autorica teksta konferanse: Iva Močibob

Učenici od 1. do 8. razreda, učitelji-suradnici

Četvrti dan obilježavanja 200.- te obljetnice OŠ „Trsat“, 11. listopada 2018., u Hrvatskome kulturnom domu na Sušaku održao se jubilarni peti EU-song OŠ Trsat.

Ovo popularno i omiljeno pjevačko natjecanje već je postao svojevrstan brend OŠ Trsat, a rado je posjećeno ne samo radi svoje kvalitete, već i radi dobre zabave koju garantira. Cijela je manifestacija bila osmišljena kao virtualna šetnja Trsatom u kojoj su uživali izvođači, voditelji i mnogobrojna publika. U odličnoj atmosferi predstavilo se šesnaest izvođača od prvog do osmog razreda zajedno sa svojim plesačicama i plesačima. Odličan dojam i zabavu priredili su svi voditelji koji su publiku stalno držali u dobrome i navijačkome raspoloženju.

Publika je uživala u sjajnim i zabavnim nastupima naših nadarenih učenika, a o najboljima odlučivao je stručni žiri: gradonačelnik Grada Rijeke Vojko Obersnel, pjevačica grupe E.N.I. Nikolina Tomljanović, ravnatelj Glazbene škole Ivana Matetića Ronjgova Danijel Trinajstić te pjevač i voditelj Mario Lipovšek - Battifiaca. Stručni žiri odabrao je prva tri mjesta i dodijelio nagradu za scenski nastup, a publika je izabrala svog favorita. Nagrade stručnoga žirija dobili su: 1. nagrada stručnog žirija – Klara Baraba, 8.a (2017./2018.); 2. nagrada stručnog žirija – Gala Burlović, 3.a; 3. nagrada stručnog žirija – Mitja Kirinčić, 7. r. Nagradu publike osvojila je sjajna Gala Burlović, učenica 3. a razreda i tako po drugi put odnijela dvije nagarade. Nagradu za scenski nastup osvojili su učenici 2. razreda koji su zajedno s izvrsnom izvođačicom Leonorom Belašić i njezinom izvedbom pjesme „Hajde da ludujemo“.

Zahvaljujući Alfi, privatnoj donaciji obitelji Dubajić i Školskoj knjizi učenicima su dodjeljene vrijedne nagrade. Čestitamo svim sudionicima i veselimo se sljedećem EU- songu OŠ Trsat.

 Pripremila: Iva Močibob